cyanic-selkie/wikianc huggingface dataset:
Nereide (υποβρύχιο)
Επιχειρησιακή ιστορία
Μετά την είσοδό τους στον Πρώτο Παγκόσμιο Πόλεμο, οι Ιταλοί κατέλαβαν τη νήσο Πελαγόζα στην κεντρική Αδριατική. Στις αρχές του Αυγούστου του 1915 ένα γερμανικό υποβρύχιο καθώς και ένα αυστροουγγρικό αναγνωριστικό αεροσκάφος ανέφεραν την παρουσία γαλλικού ή ιταλικού υποβρυχίου εκεί. Επρόκειτο για το Nereide, το οποίο οι Αυστριακοί αποφάσισαν να βυθίσουν, αποστέλλοντας εκεί το υποβρύχιο U-5 με κυβερνήτη τον Γκέοργκ Ρίτερ φον Τραπ (Georg Ritter von Trapp). Το πρωί της 5ης Αυγούστου το Nereide βρίσκονταν στον λιμένα του νησιού.
Όταν το U-5 αναδύθηκε στην επιφάνεια, λίγο έξω από την ακτή, ο κυβερνήτης του Nereide Κάρλο ντελ Γκρέκο (Carlo del Greco), πραγματοποίησε ελιγμούς προκείμενου να φέρει το σκάφος του σε τέτοια θέση ώστε να μπορεί να πλήξει το εχθρικό πλοίο. Το ιταλικό σκάφος επιχείρησε να πλήξει με μία τορπίλη το U-5 αλλά αστόχησε. Στην συνέχεια ο ντελ Γκρέκο διέταξε την κατάδυση του υποβρυχίου του, όμως ενώ βρίσκονταν στην διαδικασία αυτή το U-5 κατάφερε να το χτυπήσει με συνέπεια το Nereide να χαθεί αύτανδρο. Ο ντελ Γκρέκο τιμήθηκε μετά θάνατον με το Χρυσό Μετάλλιο Πολεμικής Ανδρείας (Medaglia d'Oro al Valore Militare) για την δράση του.
Η θέση του ναυαγίου εντοπίστηκε το 1972 και έχει συντεταγμένες 42.38333°N, 16.26667°W.
Βιβλιογραφία
Κατηγορία:Υποβρύχια κλάσης Nautilus (Ιταλία) Κατηγορία:Ιταλικά υποβρύχια του Α΄ Παγκοσμίου Πολέμου
Λαράνι Ηρακλείου
Το Λαράνι (επίσημο: Λαράνιον) είναι χωριό και έδρα ομώνυμης κοινότητας του Δήμου Γορτύνης στην Περιφερειακή Ενότητα Ηρακλείου της Κρήτης. Απέχει από το Ηράκλειο 37,5 χλμ. Κύρια ασχολία των κατοίκων είναι η γεωργία και παράγεται σταφίδα, όπως επίσης λάδι και κτηνοτροφικά φυτά. Ναοί στον οικισμό είναι αυτοί της Κοίμησης της Θεοτόκου (πανηγυρίζει στις 15 Αυγούστου) και ο νεότερος της Αγίας Τριάδας. Υπάρχει η Αγία Παρασκευή και ο Άγιος Νικόλαος. Να σημειωθεί ότι δίπλα από την Κοίμηση της Θεοτόκου υπάρχει ο ναός του Αγίου Γεωργίου.
Ιστορικά στοιχεία
Δείτε: Κοινότητα Λαρανίου
Το όνομα του χωριού οφείλεται στον πρώτο οικιστή του, ο οποίος λεγόταν Λαράνης. Οι περισσότεροι από τους σημερινούς κατοίκους του, κατάγονται από τη Μικρά Ασία.
Το χωριό διαμαρτυρήθηκε για τα προβλήματά του με αποχή από τις ευρωεκλογές του 2004.
Κουτιαλά
Η Κουτιαλά (Koutiala) είναι η τέταρτη μεγαλύτερη σε πληθυσμό πόλη του Μάλι. Είναι κτισμένη σε υψόμετρο 357 μέτρων, 140 χιλιόμετρα βόρεια της πόλεως Σικασσό, στην Περιφέρεια της οποίας και υπάγεται. Με τη σειρά της, η Κουτιαλά είναι έδρα ομώνυμης επαρχίας (σερκλ). Σύμφωνα με την απογραφή του 2009 η πόλη είχε 137.919 κατοίκους, παρουσιάζοντας μέση ετήσια αύξηση 5,5% σε σχέση με το 1998. Οι γεωγραφικές συντεταγμένες της Κουτιαλά είναι πλάτος 12°23΄ Βόρειο και μήκος 5°28΄ Δυτικό.
Ευρισκόμενη στην περιοχή όπου ιστορικά ομιλείται η γλώσσα Μινιάνκα, η Κουτιαλά ιδρύθηκε κατά τον 16ο αιώνα από μέλη της οικογένειας Κουλιμπαλύ από το βασίλειο των Μπαμπαρά στο Σεγκού.
Σήμερα η Κουτιαλά διαθέτει ένα σημαντικό νοσοκομείο για γυναίκες και παιδιά. Η πόλη είναι «αδελφοποιημένη» με την Αλανσόν της Γαλλίας.
Στην Κουτιαλά γεννήθηκε ο σημερινός (από το 2013) πρόεδρος του Μάλι Ιμπραΐμ Μπουμπακάρ Κεϊτά.
Πολύβιος Κορύλλος
Ο Πολύβιος Κορύλλος (2 Νοεμβρίου 1881 - 26 Ιουλίου 1937) ήταν Έλληνας ιατρός.
Κουτιαλά
Εξωτερικοί σύνδεσμοι
Κουτιαλα
Πολύβιος Κορύλλος
Βιογραφικά στοιχεία
Γεννήθηκε στις 2 Νοεμβρίου του 1881 στην Πάτρα και ήταν γιος του Νικόλαου Κορύλλου, δικηγόρου και αδερφού του πολιτικού Χρήστου Κορύλλου, και της Βασιλικής Σταμπαδού. Σπούδασε ιατρική στην Αθήνα και το Παρίσι.
Το 1918 διορίστηκε καθηγητής της χειρουργικής στο πανεπιστήμιο Αθηνών ενώ ιστορική ήταν η διαμάχη του με τον ιατρό Μαρίνο Γερουλάνο. Η κόντρα των δύο αυτών αντρών ξεκινούσε από το 1910 αλλά κορυφώθηκε στις αρχαιρεσίες της ιατρικής εταιρείας του 1920. Ο Κορύλλος αντιπολιτευόμενος του Γερουλάνου συγκρούστηκε αρκετές φορές χωρίς όμως να καταφέρει να εκλεγεί ο ίδιος πρόεδρος σε αντίθεση με τον Γερουλάνο. Τελικά τον ίδιο χρόνο παραιτήθηκε από μέλος της ιατρικής εταιρείας και ιδιώτευσε μέχρι το 1922. Το 1922, όντας ακραιφνής βενιζελικός, φυλακίστηκε για συνωμοσία κατά του βασιλέα. Ύστερα από αυτό το περιστατικό αναχώρησε για την Νέα Υόρκη, όπου διετέλεσε στο εκεί πανεπιστήμιο καθηγητής χειρουργικής, θέση την οποία διατήρησε μέχρι θανάτου του.
Απεβίωσε στις 26 Ιουλίου 1937 στη Νέα Υόρκη και ήταν παντρεμένος με τη Λόη Ράλλη, κόρη του Αντωνίου Ράλλη, γόνου της ιστορικής οικογένειας των Ράλληδων. Σύζυγός του είχε υπάρξει και η Ελένη Ουράνη, το γένος Νεγρεπόντη, μετέπειτα σύζυγος του ποιητή Κώστα Ουράνη και γνωστή με το φιλολογικό ψευδώνυμο Άλκης Θρύλος. Τη βιβλιοθήκη του και τα χειρουργικά του εργαλεία τα δώρισε με την διαθήκη του στο δημοτικό νοσοκομείο Πατρών.
Πηγές
Κατηγορία:Έλληνες χειρουργοί Κατηγορία:Έλληνες ευεργέτες
Τσιμιτσάνγκα
Το Τσιμιτσάνγκα γνωστό και σαν Τσιβιτσάνγκα ή Τσίμιτσόνγκα είναι ένα τηγανιτό μπουρίτο που τρώγεται στο Μεξικό και στις νότιες ΗΠΑ, κυρίως στο Τέξας. Αποτελείται από ρύζι, τυρί, αποξηραμένο κρέας και κοτόπουλο τυλιγμένα με πίτα τορτίγια. Μετά συνοδεύεται με σάλτσα ντομάτα, γουακαμόλε και κρέμα γάλακτος.
Κατηγορία:Μεξικάνικη κουζίνα Κατηγορία:Τρόφιμα τηγανισμένα Κατηγορία:Τρόφιμα με βάση το ψωμί Κατηγορία:Κουζίνα του Νέου Μεξικού
Γραμμική χρονική λογική
Η γραμμική χρονική λογική (linear temporal logic, LTL) είναι μια τροπική χρονική λογική με τροπικότητες που αναφέρονται στο χρόνο. Στην LTL, μπορούν να κωδικοποιηθούν προτάσεις για το μέλλον κάποιου μονοπατιού, ώστε μια συνθήκη να είναι τελικά αληθής, ή να είναι αληθής μέχρι ένα άλλο γεγονός να είναι αληθές, κλπ.
Ιστορία
Η LTL προτάθηκε αρχικά από τον Αμίρ Πνουέλι για την επαλήθευση προγραμμάτων υπολογιστή το 1977.
Σύνταξη
Η LTL αποτελείται από ένα σύνολο από προτασιακές μεταβλητές, τους γνωστούς λογικούς συνδέσμους και τους ακόλουθους χρονικούς τροπικούς τελεστές:
Οι πρώτοι τρεις τελεστές είναι μοναδιαίοι, δηλαδή η X \phi είναι καλά ορισμένη πρόταση όταν η \phi είναι μια καλά ορισμένη πρόταση. Οι άλλοι δύο τελεστές είναι δυαδικοί, δηλαδή η \phi U \psi είναι καλά ορισμένη πρόταση όταν η \phi και η \psi είναι καλά ορισμένες.
thumb|200px|Ένα μοντέλο της γραμμικής χρονικής λογικής
Σημασιολογία
Μια πρόταση LTL μπορεί να αποτιμηθεί πάνω σε μια άπειρη ακολουθία από αποτιμήσεις αληθείας, με μια θέση πάνω σε αυτό το μονοπάτι. Μια πρόταση LTL ικανοποιείται από ένα μονοπάτι αν και μόνο αν ικανοποιείται στη θέση 0 αυτού του μονοπατιού. Η σημασιολογία των τροπικών τελεστών δίνεται ως εξής:
Οι σύνδεσμοι X και U μπορούν να θεωρηθούν θεμελιώδεις και οι υπόλοιποι να οριστούν με βάση αυτούς, επειδή οι ακόλουθες ιδιότητες ικανοποιούνται πάντα:
Ειδικοί σύνδεσμοι
Κάποιοι συγγραφείς ορίζουν ένα δυαδικό τελεστή αδύναμο μέχρι (weak until) με το σύμβολο W, η σημασιολογία του οποίου μοιάζει με αυτήν του τελεστή μέχρι αλλά η συνθήκη τερματισμού δε χρειάζεται να ισχύει (όπως στην απελευθέρωση). Είναι μερικές φορές χρήσιμος γιατί οι τελεστές U και R μπορούν να οριστούν με βάση αυτόν:
Σημαντικές ιδιότητες
Υπάρχουν δύο ειδών ιδιότητες που μπορούν να εκφραστούν με τη χρήση γραμμικής χρονικής λογικής: οι ιδιότητες χρονικής ασφάλειας (safety) συνήθως δηλώνουν ότι κάτι κακό δε συμβαίνει ποτέ (G\neg\phi), ενώ οι ιδιότητες ζωτικότητας (liveness) δηλώνουν ότι κάτι καλό συνεχίζει να συμβαίνει (GF\psi ή GF\psi)). Γενικά: οι ιδιότητες της πρώτης κατηγορίας είναι αυτές στις οποίες οποιοδήποτε αντιπαράδειγμα έχει ένα τέτοιο πρόθεμα ώστε, με οποιοδήποτε τρόπο και αν επεκταθεί σε ένα άπειρο μονοπάτι, να είναι ακόμα αντιπαράδειγμα. Στις ιδιότητες της δεύτερης κατηγορίας όμως, κάθε πεπερασμένο πρόθεμα ενός αντιπαραδείγματος μπορεί να επεκταθεί σε ένα άπειρο μονοπάτι που ικανοποιεί την πρόταση.
Έλεγχος μοντέλων γραμμικής χρονικής λογικής (θεωρία αυτομάτων)
Ένα σημαντικός τρόπος ελέγχου μοντέλων είναι η έκφραση της επιθυμητής ιδιότητας (όπως οι παραπάνω) με τελεστές LTL και ο έλεγχος αν το μοντέλο την ικανοποιεί. Μια τεχνική είναι η δημιουργία ενός αυτόματου Büchi που να είναι "ισοδύμαμο" με το μοντέλο και ενός που να είναι "ισοδύναμο" με την άρνηση της ιδιότητας. Αν το μοντέλο ικανοποιεί την ιδιότητα, τότε η τομή των δύο μη-ντετερμινιστικών αυτομάτων Büchi είναι κενή.
Εφαρμογές
Μια από τις εφαρμογές της γραμμικής χρονικής λογικής είναι η προδιαγραφή των προτιμήσεων (preference) στην Planning Domain Definition Language (preference-based planning).
Εξωτερικοί σύνδεσμοι
Κατηγορία:Λογική για Υπολογιστές Κατηγορία:Χρονική λογική Κατηγορία:Τυπικές μέθοδοι
Αυτοδιαψευδόμενη προφητεία
Μια αυτοδιαψευδόμενη προφητεία είναι το συμπλήρωμα /αντίστροφο μιας αυτοεκπληρούμενης προφητείας, είναι δηλαδή μια πρόβλεψη που εμποδίζει να συμβεί αυτό που προβλέπει. Είναι γνωστή επίσης και ως "δίλημμα του προφήτη" γιατί όταν κάποιος προμηνύει μια καταστροφή, οι εμπλεκόμενοι ενδέχεται να αναλάβουν δράση ώστε να αποτραπεί το κακό, διαψεύδοντας έτσι την προφητεία.
Είναι σημαντικό να διευκρινήσουμε ότι μια αυτοδιαψευδόμενη προφητεία οφείλεται σε αρνητική [ανάδραση], δηλαδή σε μείωση ή παύση της ανατροφοδότησης μιας κατάστασης, ενώ μια αυτοεκπληρούμενη προφητεία οφείλεται σε θετική ανάδραση, δηλαδή στην αυτοτροφοδότηση της έκβασης που προβλέπει.
Αν η πρόβλεψη γίνεται εσκεμμένα με σκοπό να αποτρέψει αυτό που προβλέπει, τότε είναι μια τεχνική χειραγώγησης που βασίζεται στην αντίστροφη ψυχολογία. Ένα πολύ απλό παράδειγμα είναι όταν ένας γονέας λέει σε ένα παιδί ότι δεν είναι ικανό να κάνει κάτι, το οποίο γνωρίζει ότι δεν είναι πολύ πέρα από τις ικανότητες του παιδιού αλλά απαιτεί κάποια προσπάθεια εκ μέρους του, και το παιδί βάζει υπερβάλλοντα ζήλο για να αποδείξει ότι μπορεί να το κάνει, διαψεύδοντας έτσι την πρόβλεψη.
Δείτε επίσης
Κατηγορία:Νόηση Κατηγορία:Αιτιότητα Κατηγορία:Προφητείες
Σαΐντ Μοχάμεντ Τζοχάρ
Ο Σαΐντ Μοχάμεντ Τζοχάρ (Said Mohamed Djohar, 1918-2006) ήταν πολιτικός από τις Κομόρες, που χρημάτισε ο πρώτος δημοκρατικά εκλεγμένος πρόεδρος του νησιωτικού κράτους το 1989-95 και το 1995-1996. Τον διαδέχθηκε στην πρώτη του θητεία ο Κααμπί Ελ-Γιαχρουτού και στη δεύτερη ο Μοχάμετ Τακί.
Βιογραφία
Γεννήθηκε στη Μαζούνγκα της Μαδαγασκάρης στις 22 Αυγούστου του 1918. Δίδυμος αδερφός του σοσιαλιστή προέδρου Αλί Σοϊλί, έγινε ανώτατος δικαστικός. Μετά τη δολοφονία του προέδρου Αχμέτ Αμπνταλά το 1989, ο Τζοχάρ έγινε αρχηγός της Προσωρινής Κυβερνήσεως. Ανατράπηκε από το Γάλλο μισθοφόρο Μπομπ Ντενάρ στις 27 Σεπτεμβρίου του 1995, με πραξικόπημα και επί πολλές ημέρες κρατείτο αιχμάλωτος σε στρατώνα. Η γαλλική κυβέρνηση τον φυγάδευσε για ιατρικούς λόγους στο νησί Ρεϊνιόν και τον εμπόδισε να επιστρέψει στις Κομόρες ως τον Ιανουάριο του 1996. Στις εκλογές εκείνης της χρονιάς ηττήθηκε από τον Μοχάμετ Τακί. Πέθανε σε ηλικία 87 ετών στο σπίτι του στο Μορονί, στις 23 Φεβρουαρίου του 2006.
Εξωτερικοί σύνδεσμοι
Κατηγορία:Πρόεδροι των Κομορών
Χαρακτηρισμός καταλληλότητας ταινιών
Για την διευκόλυνση των θεατών και κυρίως των γονέων έχει θεσπιστεί από πολλούς φορείς σε διάφορες χώρες ένα σύστημα το οποίο χαρακτηρίζει την καταλληλότητα των ταινιών, δηλαδή το κατά πόσο μια κινηματογραφική ταινία έχει περιεχόμενο που θα μπορούσαν να δουν συγκεκριμένες ηλικίες. Κάθε χώρα έχει δημιουργήσει το δικό της σύστημα προσδιορισμού καταλληλότητας ταινιών, ανάλογα με την δομή της παιδείας και του πολιτισμού της.
Στην Ελλάδα έχει θεσπιστεί το παρακάτω σύστημα, το οποίο έχει ισχύ νόμου (παραβίαση του συστήματος θεωρείται παράβαση Νόμου και ο κινηματογράφος τιμωρείται με πρόστιμο το οποίο μπορεί να φτάσει τις δέκα χιλιάδες ευρώ (€ 10.000,00).
Ο χαρακτηρισμός των κινηματογραφικών ταινιών είναι ο εξής:
Οι διανομείς ταινιών οφείλουν να υποβάλλουν τις ταινίες τους προς χαρακτηρισμό καταλληλότητας στις αρμόδιες επιτροπές του Υπουργείου Πολιτισμού (είναι τέσσερις και λειτουργούν σε πρώτο βαθμό ελέγχου). Σε περίπτωση που ένας διανομέας διαφωνεί με τον χαρακτηρισμό που έλαβε η ταινία του από την πρωτοβάθμια επιτροπή, μπορεί να την υποβάλλουν για επανέλεγχο από μία Δευτεροβάθμια, η απόφαση της οποίας είναι οριστική.
Η λογοκρισία απαγορεύεται και τυχόν απαγόρευση της προβολής μιας ταινίας μπορεί να γίνει μόνο μετά από προσφυγή στη Δικαιοσύνη και έκδοση σχετικής δικαστικής απόφασης. Η ελληνική νομοθεσία θεωρεί ότι κάθε ενήλικος (άνω των 18 ετών) μπορεί να δει ελεύθερα οποιαδήποτε ταινία θελήσει.
Φόνοι με αλφαβητική σειρά
Το Φόνοι με αλφαβητική σειρά (αγγλικά: The A.B.C. Murders) είναι αστυνομικό μυθιστόρημα γραμμένο από την Άγκαθα Κρίστι. Είναι ένα εξαιρετικά δομημένο μυθιστόρημα και από τα πρώτα της αστυνομικής λογοτεχνίας που έχουν θέμα έναν κατά συρροή δολοφόνο, προτού καν καθιερωθεί ο όρος. Εκδόθηκε για πρώτη φορά στην αγγλική γλώσσα τον Ιανουάριο του 1936. Στην ελληνική γλώσσα εκδόθηκε για πρώτη φορά το 2003 από τις Εκδόσεις Λυχνάρι με τίτλο Η υπογραφή του δολοφόνου. Η δεύτερη φορά που εκδόθηκε στα ελληνικά ήταν από τις Εκδόσεις Ψυχογιός τον Δεκέμβριο του 2018. Το συγκεκριμένο βιβλίο, όπως και κάθε βιβλίο της Άγκαθα Κρίστι άλλωστε, έχει πουλήσει πάνω από 2 δισεκατομμύρια αντίτυπα παγκοσμίως.
Πλοκή
Ένας δολοφόνος τρομοκρατεί τη χώρα. Διαλέγει ποιον και πού θα δολοφονήσει με αλφαβητική σειρά: Πρώτα μια ηλικιωμένη καπνοπώλισσα, ύστερα μια σερβιτόρα που της άρεσε να φλερτάρει, κατόπιν έναν πλούσιο άνδρα... Το μόνο κοινό τους είναι ότι τα αρχικά των ονομάτων τους είναι διαδοχικά γράμματα. Με κάθε φόνο δείχνει και πιο σίγουρος. Τόσο σίγουρος που μπαίνει στον πειρασμό να περιπαίξει και να μπερδέψει τον μεγάλο ντετέκτιβ Ηρακλή Πουαρό. Αλλά αυτό ίσως να είναι το ένα -και το μοιραίο- λάθος του...
Διασκευές
Το 1965, το μυθιστόρημα κυκλοφόρησε στη μεγάλη οθόνη με τον τίτλο Μεσάνυχτα στο Πικαντίλι (αγγλικά: The Alphabet Murders) σε σκηνοθεσία Φρανκ Τάσλιν, με πρωταγωνιστή τον Τόνι Ράνταλ ως ντετέκτιβ Ηρακλή Πουαρό.
Πηγές
Εγκλημα στο Οριαν Κατηγορία:Μυθιστορήματα του 1936
Ριφαμυκίνες
Οι ριφαμυκίνες είναι ομάδα αντιβιοτικών, που συντίθενται είτε φυσικά από το βακτήριο Amycolatopsis mediterranei, είτε τεχνητά. Είναι μία υποδιαίρεση της ευρύτερης οικογένειας των ανσαμυκινών. Οι ριφαμυκίνες είναι ιδιαίτερα δραστικές κατά μυκοβακτηρίων και ως εκ τούτου χρησιμοποιούνται κατά λοιμώξεων φυματίωσης, λέπρας, συμπλέγματος Mycobacterium avium (MAC).
Η ομάδα των ριφαμυκινών συμπεριλαμβάνει την κλασσική ριφαμυκίνη, καθώς και τα παράγωγά της ριφαμπικίνη (ή ριφαμπίνη), ριφαμπουτίνη, ριφαπεντίνη και ριφαλαζίλη.
Βακτήριο
Το Streptomyces mediterranei απομονώθηκε το 1957 από ένα δείγμα εδάφους, που ελήφθη σε παραλιακή περιοχή του St. Raphael στην νότια Γαλλία. Το όνομα αρχικά δόθηκε από δύο μικροβιολόγους, την Ιταλίδα Grazia Beretta και τον Ισραηλινό Pinhas Margalith. .
ΦΚ Ζεσταφόνι
Η ΦΚ Ζεσταφόνι είναι μια γεωργιανή ποδοσφαιρική ομάδα από την πόλη Ζεσταφόνι. Ιδρύθηκε το 2004. Έδρα της ομάδας είναι το David Abashidze Stadium χωρητικότητας 4558 θεατών. Συμμετέχει στο Πρωτάθλημα ποδοσφαίρου Γεωργίας το οποίο έχει κατακτήσει 2 φορές (2010-11, 2011-12).
Ριφαμυκίνες
Πρώτα φάρμακα
Οι ριφαμυκίνες απομονώθηκαν το 1957 από καλλιέργεια ζύμωσης των Streptomyces mediterranei στο εργαστήριο του ομίλου εταιρειών Lepedit SpA στο Μιλάνο από τον επιστήμονα Piero Sensi, συνεργαζόμενο με τον Ισραηλινό Pinhas Margalith. Τελικά περί των επτά ριφαμυκινών ανακαλύφθηκαν που ονομάστηκαν ριφαμυκίνη A, B, C, D, E, S, και SV.
Μεταξύ των ριφαμυκινών η ριφαμυκίνη Β ήταν η πρώτη που κυκλοφόρησε στο εμπόριο. Η αίτηση της εταιρείας Lepetit για χορήγηση δικαιωμάτων ευρεσιτεχνίας επί της ριφαμυκίνης στο Ηνωμένο Βασίλειο τον Αύγουστο του 1958 και στις ΗΠΑ τον Μάρτιο του 1959 ενεκρίθη (GB921045 και US patent 3,150,046) τον Σεπτέμβριο του 1964. Το φάρμακο θεωρείται ότι βοήθησε στην λύση του προβλήματος της ανθεκτικής σε φάρμακα φυματίωσης την δεκαετία του 1960. Κλινικές δοκιμές
Οι ριφαμυκίνες έχουν χρησιμοποιηθεί κατά πολλών ασθενειών, με πιο σημαντική το HIV- σχετιζόμενη φυματίωση. Λόγω του μεγάλου αριθμού αναλόγων και παραγώγων φαρμάκων, οι ριφαμυκίνες έχουν καθιερωθεί ευρέως στην καταπολέμηση παθογόνων βακτηρίων που εμφανίζουν αντοχή στα συνήθη αντιβιοτικά. Για παράδειγμα η ριφαμπικίνη είναι γνωστή για τη ισχυρή δράση και δυνατότητα προφύλαξης αντοχής. Δρα άμεσα κατά ταχέως διαιρουμένων στελεχών βακίλλων καθώς και επιμένοντα κύτταρα, τα οποία μένουν βιολογικά ανενεργά για μακρές περιόδους, γεγονός που επιτρέπει την διαφυγή από την αντιβιοτική δραστηριότητα. Επιπλέον η ριφαβουτίνη και η ριφαπεντίνη έχουν χρησιμοποιηθεί αμφότερες κατά της φυματίωσης σε HIV-θετικούς ασθενείς.
Μηχανισμός δράσης
Η βιολογική δράση των ριφαμυκινών βασίζεται στην αναστολή στης DNA εξαρτημένης RNA σύνθεσης, καθώς ταιριάζει σε προκαρυωτικές RNA πολυμεράσες. . Οι πληροφορίες κρυσταλλικής δομής από την προσβολή του αντιβιοτικού στην RNA πολυμεράση ενδεικνύουν ότι οι ριφαμυκίνες παρεμποδίζουν την σύνθεση προκαλώντας ισχυρή στερεοχημική σύγκρουση με τα εν αυξήσει ολιγονουκλεοτίδια. Εφόσον η ριφαμυκίνη προσδέει την πολυμεράση μετά την έναρξη της διαδικασία επιμήκυνσης της αλυσίδας, δεν παρατηρείται καμία επίδραση στην βιοσύνθεση. Αυτό βρίσκεται σε συμφωνία με την υπόθεση ότι οι ριφαμυκίνες παρεμποδίζουν μέσω φυσικής δράσης την επιμήκυνση της αλυσίδας. Οι ριφαμυκίνες εμφανίζουν επίσης δράση κατά του HIV.Αυτό οφείλεται στην καταστολή του ενζύμου της αντίστροφης μεταγραφάσης, που είναι καθοριστικό για την ιική επιμονή. Ωστόσο όμως η δράση απεδείχθη ασθενής και ως εκ τούτου δεν εισήχθη ποτέ σε κλινικές δοκιμές.
Παράγωγα
Το 1966 εισήχθη στην αγορά από την Lepetit ως φάρμακο στοματικής χορήγησης η ριμφαμπικίνη. Το 1975 αναπτύχθηκε η ριφαμπουτίνη ως παράγωγο της ριφαμυκίνης S, ενώ το 1991 εισήχθη στην αγορά στις ΗΠΑ. Η ριφαπεντίνη ανεπτύχθη to 1999 από την Hoechst Marion Roussel (σήμερα Sanofi-Anentis).
Κοσμολογία της Συνεχούς Δημιουργίας
Η Κοσμολογία της Συνεχούς Δημιουργίας είναι Κοσμολογική θεωρία που υποστηρίζει ότι στο Σύμπαν γεννιέται συνεχώς ύλη από το μηδέν. Είναι γνωστή και ως Θεωρία Σταθερής Κατάστασης.
Εισηγητές της θεωρίας ήταν το 1948 οι Σερ Φρεντ Χόυλ, Χέρμαν Μπόντι και Τόμας Γκολντ όταν σε ξεχωριστές εργασίες τους υποστήριξαν ότι εκτός της Κοσμολογικής Αρχής πρέπει το Σύμπαν να είναι και σταθερής πυκνότητας. Αυτό ονομάστηκε τέλεια Κοσμολογική Αρχή.
Δεδομένης όμως της πειραματικά διαπιστωμένης διαστολής του Σύμπαντος για να παραμείνει σταθερή η πυκνότητά του θα έπρεπε να δημιουργείται Ύλη από το μηδέν.
Η θεωρία προχώρησε με την διατύπωση του Σερ Φρέντ Χόυλ που υποστήριξε ότι η δημιουργία από την ανυπαρξία ενός ατόμου Υδρογόνου ανά κυβική παλάμη κάθε 1.000.000.000 έτη είναι δυνατή και ικανή να κρατήσει την Πυκνότητα του Σύμπαντος σταθερή.
Μολονότι δημιουργείται νέα ύλη από το μηδέν, το μοντέλο κατορθώνει να διατηρήσει την συνολική ποσότητα ενέργειας στο Σύμπαν σταθερή, με την ενέργεια αδρανείας της δημιουργούμενης ύλης να παρέχεται από την βαρυτική ενέργεια διαστολής του σύμπαντος. Αυτό μπορεί να επιτευχθεί διότι η βαρυτική δυναμική ενέργεια έχει αρνητικό πρόσημο και εξισορροπεί έτσι την θετική ενέργεια που περικλείεται στην δημιουργούμενη ύλη. Το μοντέλο κατορθώνει έτσι να είναι συμβατό με τις θεμελιώδεις αρχές διατήρησης της Φυσικής.
Ωστόσο η θεωρία δεν μπορεί να εναρμονιστεί με κάποιες πειραματικές παρατηρήσεις όπως:
Βιβλιογραφία
Κατηγορία:Φυσική κοσμολογία Κατηγορία:Παρωχημένες επιστημονικές θεωρίες
HMS Phoenix
Δεκαέξι πλοία και δύο εγκαταστάσεις του Βασιλικού Ναυτικού έφεραν το όνομα του μυθολογικού φοίνικα (Phoenix):
Κετσάλ
Το κετσάλ ( quetzal, κώδικας ISO 4217 : GTQ) είναι το νόμισμα της Γουατεμάλας, το οποίο πήρε το όνομά του από το εθνικό πτηνό της χώρας. Υποδιαιρείται σε 100 σεντάβος (centavos). Ο πληθυντικός αριθμός είναι είτε κετσάλες (όπως στα ισπανικά) ή κετσάλς (σε κάπως εξαγγλισμένη μορφή). Στην εποχή των Μάγιας, χρησιμοποιούσαν για νόμισμα τα φτερά από την ουρά του πουλιού με το όνομα κετσάλ.
Ιστορία
Το κετσάλ εισήχθη το 1925 επί προεδρίας του Χοσέ Μαρία Ορεγιάνα του οποίου η μορφή απεικονίζεται στην εμπρόσθια πλευρά του χαρτονομίσματος του 1 κετσάλ. Αντικατέστησε το πέσο της Γουατεμάλας. Ως το 1987, το κετσάλ είχε ίδια αξία με το Δολάριο των ΗΠΑ.
Κέρματα
Το 1925 εισήχθησαν κέρματα σε ονομαστικές αξίες του 1 καθώς επίσης και των 5, 10 σεντάβος, του ¼, ½ και 1 κετσάλ, παρά το γεγονός ότι τα περισσότερα από τα κέρματα του 1 κετσάλ αποσύρθηκαν από την κυκλοφορία. Το 1932 προστέθηκαν τα κέρματα του ½ και των 2 σεντάβος. Ως το 1965 κέρματα των 5 σεντάβος και μεγαλύτερης αξίας δημιουργήθηκαν με σύνθεση 72% ασήμι. Τα έτη 1998 και 1999 επανήλθαν στην κυκλοφορία τα κέρματα του ½ και του 1 κετσάλ, αντίστοιχα. Σήμερα κυκλοφορούν τα εξής κέρματα:
Χαρτονομίσματα
Η Τράπεζα της Γουατεμάλας εισήγαγε ένα πολυμερές χαρτονόμισμα του 1 κετσάλ στις 20 Αυγούστου του 2007. Ακόμα δεν έχει εγκριθεί επίσημα από το Κογκρέσο η εισαγωγή χαρτονομισμάτων κετσάλ ονομαστικής αξίας 200, 500 και 1000 κετσάλ.
Παραπομπές
Κατηγορία:Γουατεμάλα Κετσάλ
Μαζάο Τακεμότο
Ο Μαζάο Τακεμότο (竹本正男) Masao Takemoto, 29 Σεπτεμβρίου 1919 - 2 Φεβρουαρίου 2007) ήταν Ιάπωνας επτάκις ολυμπιονίκης (1952, 1956, 1960 ) της ρυθμικής γυμναστικής . Το 1997 μπήκε στο Hall of Fame της Παγκόσμιας Γυμναστικής. Πέθανε το 2007 στην Καναγκάβα.
651 Αντίκλεια
Η Αντίκλεια (Antikleia) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 10,01. Ανακαλύφθηκε το 1907 από τον Γερμανό αστρονόμο Άουγκουστ Κοπφ, που παρατηρούσε από τη Χαϊδελβέργη, και πήρε το όνομά της από το όνομα της μητέρας του Οδυσσέα στην Οδύσσεια.
Φυσικά χαρακτηριστικά
Η μέση διάμετρος της Αντίκλειας εκτιμάται σε 33,04 ± 2.2 χιλιόμετρα. Ο φασματικός τύπος της είναι S (λιθώδης), ενώ το άλβεδό της είναι 0,160 ± 0,024. Η Αντίκλεια περιστρέφεται γύρω από τον εαυτό της μία φορά κάθε 20 ώρες και 17 λεπτά, μία αργή περιστροφή για αστεροειδή.
Εξωτερικοί σύνδεσμοι
Αντικλεια
HMS Derwent
Τρία πλοία του Βασιλικού Ναυτικού έφεραν την ονομασία HMS Derwent:
Δείτε επίσης
Κατηγορία:Ονομασίες πλοίων του Βασιλικού Ναυτικού
ΦΚ Μεσχέτι Αχαλτσίχε
Η ΦΚ Μεσχέτι Αχαλτσίχε είναι μια γεωργιανή ποδοσφαιρική ομάδα από το Αχαλτσίχε. Έδρα της ομάδας είναι το Central Stadium χωρητικότητας 3000 θεατών. Η ομάδα είχε μερικές συμμετοχές στο Πρωτάθλημα ποδοσφαίρου Γεωργίας.
Διακρίσεις
Κατηγορία:Ποδοσφαιρικές ομάδες Γεωργίας
ΦΚ Μπορζόμι
Η ΦΚ Μπορζόμι είναι μια γεωργιανή ποδοσφαιρική ομάδα από το Μπορζόμι. Ιδρύθηκε το 1936. Έδρα της ομάδας είναι το Jemal Zeinklishvili Stadium χωρητικότητας 5000 θεατών. Συμμετέχει στο Πρωτάθλημα ποδοσφαίρου Γεωργίας.
Εξωτερικοί σύνδεσμοι
Κατηγορία:Ποδοσφαιρικές ομάδες Γεωργίας Κατηγορία:Ιδρύσεις ποδοσφαιρικών ομάδων το 1936
Live in Hyde Park
Το Live In Hyde Park είναι ένα διπλό live άλμπουμ από το αμερικάνικο ροκ συγκρότημα Red Hot Chili Peppers. Ηχογραφήθηκε μέσα σε τρία βράδια στο Χάιντ Παρκ του Λονδίνου.Κυκλοφόρησε ένα μήνα μετά στις 26 Ιουλίου 2004. Οι 3 αυτές συναυλίες έχουν κάνει ρεκόρ εισπράξεων. Τα τραγούδια που ηχογραφήθηκαν ήταν από τα άλμπουμ Blood Sugar Sex Magik,Californication και By the Way. Ηχογραφήθηκαν επίσης το Fortune Faded από το Greatest Hits, μερικές διασκευές,μερικά τζαμαρίσματα και τα καινούρια τους τραγούδια "Leverage of Space" και "Rolling Sly Stone". Ηχογραφήθηκε επίσης το "Mini-Epic (Kill For Your Country)" που τελικά δε συμπεριλήφθηκε στο άλμπουμ. Δεν κυκλοφορεί πια αλλά βρίσκεται χρησιμοποιημένο σε εκατοντάδες site. Ήταν στο Νο.1 του Ηνωμένου Βασιλείου για 2 εβδομάδες.
"Intro" - 3:57
"Can't Stop" - 5:13
"Around the World" – 4:12
"Scar Tissue" – 4:08
"By the Way" – 5:20
"Fortune Faded" – 3:28
"I Feel Love" (Donna Summer cover) – 1:28
"Otherside" – 4:34
"Easily" – 5:00
"Universally Speaking" – 4:16
"Get On Top" – 4:06
"Don't Forget Me" – 5:22
"Rolling Sly Stone" – 5:06
Δίσκος 2
"Throw Away Your Television" – 7:30
"Leverage of Space" – 3:29
"Purple Stain" – 4:16
"Californication" – 5:26
"Right On Time" (Contains the intro of Joy Division's "Transmission") – 3:54
"Parallel Universe" – 5:37
"Drum Homage Medley" – 1:29
"Rock and Roll" (Led Zeppelin)
"Sunday Bloody Sunday" (U2)
"We Will Rock You" (Queen)
"Flea's Trumpet treated by John" – 3:28
"Give It Away" – 13:17
Κατηγορία:Δισκογραφία των Red Hot Chili Peppers Κατηγορία:Άλμπουμ του 2004
Γιάννης Αργύρης
Ο Γιάννης Αργύρης (Σχηματάρι Βοιωτίας 1918 − 23 Ιουλίου 1993) ήταν Έλληνας ηθοποιός με πενηντάχρονη σταδιοδρομία, από τους γνωστότερους της γενιάς του.
Βιογραφία
Σπούδασε υποκριτική στη Δραματική Σχολή του Εθνικού Θεάτρου και πραγματοποίησε την πρώτη του εμφάνιση με τον θίασο Καρούσου το 1937, στον Οθέλλο του Ουίλλιαμ Σαίξπηρ, σε ηλικία μόλις 19 ετών. Έκτοτε ερμήνευσε εκατοντάδες ρόλους, τόσο στο θέατρο όσο και στον κινηματογράφο αλλά και στην τηλεόραση. Ήταν πατέρας του αρχιμουσικού Σπύρου Αργύρη.
Θεατρικές Παραστάσεις
Συμπληρωματικός πίνακας θεατρικών παραστάσεων στις οποίες συμμετείχε ο Αργύρης, ως ηθοποιός
Περισσότερες πληροφορίες για κάθε παράσταση εμφανίζονται ενεργοποιώντας τον σύνδεσμο που υπάρχει στο όνομα της κάθε παράστασης
Πηγές
Κατηγορία:Έλληνες άνδρες ηθοποιοί θεάτρου Κατηγορία:Έλληνες άνδρες ηθοποιοί κινηματογράφου Κατηγορία:Έλληνες άνδρες ηθοποιοί τηλεόρασης
Θεωρίες μεταβαλλόμενης σταθεράς παγκόσμιας έλξης
Οι κυριότερες κοσμολογικές θεωρίες που προβλέπουν μεταβολή της σταθεράς παγκόσμιας έλξης είναι:
Θεωρία Brans-Dicke
Θεωρία στηριγμένη στην Αρχή του Μαχ βάσει της οποίας η αδράνεια κάθε σώματος και η μάζα του εξαρτώνται από την επίδραση του συνόλου της συμπαντικής ύλης πάνω του. Εισηγητές της θεωρίας είναι οι αστροφυσικοί Brans και Robert Dicke. Σύμφωνα με τις απόψεις τους εφόσον το Σύμπαν διαστέλλεται τότε οι αποστάσεις μεγαλώνουν, η πυκνότητα του σύμπαντος μικραίνει και ως εκ του αποτελέσματος η επίδραση του συνόλου της συμπαντικής ύλης πάνω στα σώματα μικραίνει. Αυτό συμπερασματικά σύμφωνα με την αρχή του Μαχ μας οδηγεί στο συμπέρασμα ότι όσο περνάει ο χρόνος η αδράνεια και η μάζα των σωμάτων μικραίνει πράγμα που οδηγεί στην μείωση της τιμής της σταθεράς παγκόσμιας έλξης (G). Η θεωρία προβλέπει αρχική μεγάλη έκρηξη άρα συμβαδίζει με την θεωρία του Big Bang.
Θεωρία Dirac
Ο Πολ Ντιράκ κατέληξε στο ίδιο συμπέρασμα με άλλο σκεπτικό. Βλέποντας ότι η τιμή της ηλικίας του σύμπαντος μετρούμενη σε te (δηλαδή σε χρόνο που απαιτείται προκειμένου το φως να διατρέξει την ακτίνα του ηλεκτρονίου), ο λόγος μεταξύ βαρυτικής προς ηλεκτρονική δύναμης Ηλεκτρονίου- πρωτονίου και η τετραγωνική δύναμη των σωματιδίων του σύμπαντος είναι σχεδόν ίδιες κατέληξε στα εξής: Η θεωρία παρουσιάζει πολλές ομοιότητες με την θεωρία Brans-Dicke καθώς και με την θεωρία Συνεχούς Δημιουργίας. Παρόλα αυτά έχουν και πολλές διαφορές.
Βιβλιογραφία
Κατηγορία:Φυσική κοσμολογία
Ραδιοφωνικός Σταθμός Αθηνών
Ο Ραδιοφωνικός Σταθμός Αθηνών ήταν ο πρώτος δημόσιος ραδιοφωνικός σταθμός στην Ελλάδα, ο πρώτος στην περιοχή της Αττικής και ο δεύτερος σε ολόκληρη την ελληνική επικράτεια. Ιδρύθηκε το 1938 από την κυβέρνηση Μεταξά και ξεκίνησε να εκπέμπει την ίδια χρονιά στην Αθήνα. Ουσιαστικά ήταν ο προπομπός του ΕΙΡ. Το 1952 μετεξελίχθηκε στο Πρώτο Πρόγραμμα.
Ιστορικό
Δείτε επίσης: Ραδιόφωνο στην Ελλάδα
Το 1920 είχαν αρχίσει ήδη οι προσπάθειες αναπτύξης ραδιοφωνικού σταθμού στην Ελλάδα, όμως δεν είχαν συνέχεια. Το φθινόπωρο του 1928 ο Χρίστος Τσιγγιρίδης, πωλητής ραδιοφώνων, ξεκινάει τον πρώτο ραδιοφωνικό σταθμό στην Ελλάδα και στα Βαλκάνια, με έδρα την Θεσσαλονίκη και εξέπεμπε στη Βόρεια Ελλάδα. Το 1929 ξεκίνησαν και οι προσπάθειες δημιουργίας δημόσιου ραδιοφωνικού σταθμού, που όμως δεν καρποφόρησαν.
Με την έλευση της Αυγουστινιανής δικτατορίας κατά το 1936, εντείνονται οι προσπάθειες δημιουργίας ραδιοφωνικού σταθμού. Τον Σεπτέμβριο της χρονιάς εκείνης, ιδρύθηκε η Υπηρεσία Ραδιοφωνικών Εκπομπών. Η προσπάθεια της 4ης Αυγούστου είχε ως πρότυπο την Ναζιστική Γερμανία, η οποία είχε επενδύσει στο ραδιόφωνο σαν μέσο προπαγάνδας, αλλά και την Φασιστική Ιταλία, η οποία είχε ιδρύσει το 1924, την Ιταλική Ραδιοφωνία (σημερινή RAI).
Εκκίνηση εκπομπών
Στις 25 Μαρτίου 1938 ο Βασιλεύς των Ελλήνων Γεώργιος Β΄ εγκαινιάζει τον πομπό των 14KW στο κέντρο εκπομπής στα Νέα Λιόσια ο οποίος στήθηκε με την συνεργασία Ελλήνων τεχνικών και Γερμανών απεσταλμένων της Telefunken. Την ίδια ημέρα ξεκινάει τις πρώτες του εκπομπές, ο Ραδιοφωνικός Σταθμός Αθηνών, ενώ έβγαλε πλήρες πρόγραμμα μετά από περίπου δύο μήνες (21 Μαΐου). Πρώτη εκφωνήτρια ήταν η Αφροδίτη Λαουτάρη ενώ θρυλικό έγινε το σήμα του σταθμού, η βουκολική μελωδία, ο Τσοπανάκος, που έμεινε γνωστό ως τις ημέρες μας.
Ελληνοϊταλικός Πόλεμος
Κατά τη διάρκεια του ελληνοϊταλικού πόλεμου το ραδιόφωνο μετέδιδε πληροφορίες για τις συγκρούσεις και χρησιμοποιήθηκε για την κινητοποίηση της ελληνικής πλευράς. Λίγο πριν από την είσοδο των ναζιστικών στρατευμάτων στην Αθήνα, σε μια δραματική έκκληση ο εκφωνητής κάλεσε τους ακροατές να μην πιστεύουν το σταθμό που σε λίγο θα μετέδιδε ψέματα. Μετά την γερμανική εισβολή στην Ελλάδα, ο ΡΣΑ μετέδιδε τη γερμανική προπαγάνδα, αν και το προσωπικό προσπαθούσε με κάθε τρόπο να το διακόπτει, προσποιούμενο τεχνικές δυσκολίες.
Μεταπολεμικά
Οι Γερμανοί, λίγο πριν αποχωρήσουν από την Αθήνα τον Οκτώβριο του 1944, προσπάθησαν να ανατινάξουν τους πομπούς του σταθμού στα Νέα Λιόσια, ωστόσο κατέστρεψαν μόνο έναν στους τρεις. Αυτό δεν εμπόδισε τον σταθμό να εκπέμψει πρόγραμμα την ημέρα της απελευθέρωσης, που ξεκίνησε με τον Εθνικό ύμνο. Το Εθνικό Ίδρυμα Ραδιοφωνίας (ΕΙΡ) που ιδρύθηκε στις 16 Ιουλίου 1945 και αντικατέστησε την κατοχική ΑΕΡΕ (Ανώνυμη Εταιρεία Ραδιοφωνικών Εκπομπών), λειτουργούσε πλέον τον σταθμό. Το 1952, στο πλαίσιο αναδιοργάνωσης του ραδιοφώνου, μετονομάστηκε σε Πρώτο Πρόγραμμα.
Παραπομπές
Κατηγορία:Μέσα Μαζικής Ενημέρωσης της Αθήνας Κατηγορία:Ανενεργοί ελληνικοί ραδιοφωνικοί σταθμοί
Σίβυλλα της Σαξονίας-Λάουενμπουργκ
Η Σίβυλλα (γερμ. Franziska Sibylle Auguste von Saxen-Lauenburg, 21 Ιανουαρίου 1675 - 10 Ιουλίου 1733) από τον Οίκο των Ασκάνια ήταν κόρη του Δούκα της Σαξονίας-Λάουενμπουργκ και με τον γάμο της έγινε μαργραβίνα του Μπάντεν-Μπάντεν. Ο σύζυγός της Λουδοβίκος Γουλιέλμος, λόγω των στρατιωτικών επιτυχιών του, ήταν γνωστός ως Τύρκενλουις. Αυτή έδρασε ως επίτροπος του Μπάντεν-Μπάντεν (1707–1727) για τον γιο της Λουδοβίκο Γεώγιο.
Νεανική ζωή
Η Φραγκίσκη Σίβυλλα Αυγούστα γεννήθηκε το 1675 στο Κάστρο Ράτσενμπουργκ. Ήταν η δεύτερη κόρη του Ιουλίου Φραγκίσκου της Σαξονίας-Λάουενμπουργκ και της Χεδβίγης των Βίττελσμπαχ, κόρης του Χριστιανού Αυγούστου του Ζούλτσμπαχ.
Το 1676 η οικογένεια μετακόμισε στο Σλάκενβερτ στη Βοημία, όπου εκείνη και η αδελφή της πέρασαν τη νεότητά τους. Η μεγαλύτερη αδερφή της Άννα Μαρία Φραγκίσκη παντρεύτηκε τον Τζαν Γκαστόνε των Μεδίκων, Μεγάλο Δούκα της Τοσκάνης. Όταν η μητέρα τους απεβίωσε το 1681, η εκπαίδευσή τους ανατέθηκε στην Εύα Πολυξένη, Κόμισσα του Βέρσοβιτς (1699). Η εκπαίδευσή τους ήταν στην τέχνη της αυλικής εθιμοτυπίας, τη συνομιλία, τη ζωγραφική και τη μουσική, που εθεωρείτο η παραδοσιακή εκπαίδευση για μία γυναίκα στην εποχή εκείνη. Εκπαιδεύτηκε επίσης από τον πάππο της Χριστιανό Αύγουστο του Ζούλτσμπαχ
Δεδομένου ότι οι δύο αδελφές ήταν τα μόνα επιζώντα παιδιά του Δούκα και της Δούκισσας της Σαξονίας-Λάουενμπουργκ, ήταν επιθυμητές υποψήφιες για γάμο λόγω της κληρονομιάς τους, την οποία θα μπορούσαν να δικαιούνται κατά το τέλος του πατέρα τους το 1689.
Όταν απεβίωσε ο πατέρας της, η αδελφή της θα γινόταν Δούκισσα της Σαξονίας-Λάουενμπουργκ από μόνη της και θα έδινε το δουκάτο στα παιδιά της. Ο πατέρας τους -σύμφωνα με το κουτσομπολιό της Αυλής- φαίνεται να δηλητηριάστηκε: ο ένοχος φέρεται να είναι η Κόμισσα Βέρσοβιτς.
Με το τέλος του, ο κλάδος Λάουενμπουργκ του Οίκου των Ασκάνια εξέλιπε από άρρενα μέλη. Ωστόσο η κληρονομία σε θήλεα μέλη ήταν δυνατή στους νόμους του Σαξονίας-Λάουενμπουργκ. Έτσι η νόμιμες κληρονόμοι του δουκάτου, η Άννα Μαρία Φραγκίσκη και η αδερφή της Σίβυλλα, αγωνίστηκαν για τη διαδοχή της πρώτης. Αυτό διότι η εξαδέλφη τού Ιουλίου Φραγκίσκου, η Ελεονώρα Καρλόττα της Σαξονίας-Λάουενμπουργκ-Φράντσχαγκεν, διεκδίκησε τη διαδοχή. Το ασθενές δικαίωμα διαδοχής τους προσβλήθηκε από τον Γεώργιο-Γουλιέλμο του γειτονικού Μπράουνσβαϊγκ-Λύνεμπουργκ - Τσέλλε, ο οποίος εισέβαλε στη Σαξονία-Λάουενμπουργκ με τα στρατεύματά του, αναστέλλοντας έτσι την ανάληψη της εξουσίας της Άννας Μαρίας στο δουκάτο.
Επίσης άλλες μοναρχίες διεκδικούσαν τη διαδοχή, προκαλώντας μία σύγκρουση στην οποία ενεπλάκησαν τα γειτονικά δουκάτα του Μεκλεμβούργου-Σβερίν και του δανικού Χόλσταϊν, τα πέντε πριγκιπάτα του Άνχαλτ, που κυβερνούνταν από τους Ασκάνια, ο Εκλέκτορας της Σαξονίας, που είχε διαδεχθεί τους Ασκάνια στη Σαξονία-Βίτενμπεργκ το 1422, η Σουηδία και το Βραδεμβούργο. Η σύγκρουση επιλύθηκε τελικά στις 9 Οκτωβρίου 1693 (στο Χάμπουργκερ Βέρλαϊχ), εκτοπίζοντας οριστικά την Άννα Μαρία και τη Σίβυλλα. Οι δύο αδελφές δεν παραιτήθηκαν ποτέ από τη διεκδίκηση.
Ο αυτοκράτορας Λεοπόλδος Α΄ απέρριψε τη διαδοχή στο Τσέλλε και συνεπώς διατήρησε το Χάντελν, έδαφος ξεχωριστό από τη Σαξονία-Λάουενμπουργκ, το οποία ήταν μακριά από το Τσέλλε. Μόνο το 1728 ο γιος του, ο αυτοκράτορας Κάρολος ΣΤ΄, το απέδωσε στον Γεώργο Β΄ Αύγουστο με τη Σαξονία-Λάουενμπουργκ, νομιμοποιώντας τελικά την de facto ανάληψή του από τον παππού του το 1689 και το 1693. Το 1731 ο Γεώργιος Β΄ Αύγουστος απέκτησε επίσης το Χάντελν από την αυτοκρατορική κηδεμονία.
Γάμος
δεξιά|μικρογραφία|170x170εσ|Η Σίβυλλα (αριστερά) με την αδελφή της [[Άννα Μαρία Φραγκίσκη της Σαξονίας-Λάουενμπουργκ|Άννα Μαρία Φραγκίσκη π. το 1690, από έναν ανώνυμο καλλιτέχνη.]]
Η Σίβυλλα επρόκειτο να παντρευτεί τον Ευγένιο της Σαβοΐας-Καρινιάν, αλλά προτίμησε τον άλλο υποψήφιο, τον μεγαλύτερο και πένητα Μάργραβο του Μπάντεν-Μπάντεν, που είχε χάσει σχεδόν τα πάντα λόγω του πολέμου με τη Γαλλία.
Η Σίβυλλα μνηστεύθηκε λοιπόν με τον Λουδοβίκο Γουλιέλμο του Μπάντεν-Μπάντεν, περίπου 20 έτη μεγαλύτερό της και χωρίς παιδιά. Ήταν επίσης γνωστός ως "Τουρκικός Λουδοβίκος" (Türkenlouis) λόγω των διάσημων εκστρατειών του εναντίον των Οθωμανών και των προσπαθειών του εναντίον τού Λουδοβίκου ΙΔ΄ στο πεδίο μάχης ως μέρος του αυτοκρατορικού στρατού.
Έτσι ο Λουδοβίκος Γουλιέλμος ταξίδεψε για να γνωρίσει τη νεαρή του νύφη στη Βοημία.
Μαργραβίνη του Μπάντεν-Μπάντεν
Αυτός έφτασε στη Βοημία στις 10 Ιανουαρίου 1690. Το ζευγάρι μνηστεύθηκε στις 14 Ιανουαρίου και ο γάμος έγινε στις 27 Μαρτίου 1690, όταν η Σίβυλλα ήταν 15 ετών. Το ζευγάρι θα παντρευόταν στο Κάστρο Ράουντνιτς, την κύρια κατοικία του Μαργράβου, αλλά αυτό είχε καταστραφεί από τους Γάλλους. Ως αποτέλεσμα οι νεόνυμφοι έμειναν στο Όστροφ. Αν και κυβερνών πρίγκιπας, ο Λουδοβίκος Γουλιέλμος του Μπάντεν-Μπάντεν ήταν στρατηγός εν αποστρατεία, είκοσι χρόνια μεγαλύτερος από τη Σίβυλλα.
Ωστόσο λίγο μετά τον γάμο του με τη Σίβυλλα, ο Λουδοβίκος Γουλιέλμος συμμετείχε και πάλι στον πόλεμο εναντίον των Οθωμανών. Η μάχη του Σλάνκαμεν το 1691 ήταν ο μεγαλύτερος θρίαμβός του.
Η ανταλλαγή επιστολών μεταξύ της νεαρής Σιβύλλας και του συζύγου της έχει χαθεί έκτοτε, αλλά η Σίβυλλα είχε στενή σχέση με τον παππού της, τον Χριστιανό Αύγουστο του Ζούλτσμπαχ. Από αυτά τα γράμματα είναι προφανές ότι ο Χριστιανός Αύγουστος λάτρευε τη νεότερη εγγονή του.
Στα πρώτα χρόνια του γάμου, η Σίβυλλα συχνά χωριζόταν από τον σύζυγό της και είχε πολύ χρόνο να καλλιεργεί τα προσωπικά της ενδιαφέροντα. Αλλά σύντομα άρχισε να ασχολείται με τη διαχείριση της περιουσίας τους, μία εμπειρία που απέφερε πολύ όφελος αργότερα.
Οικογένεια
Το ζευγάρι είχε εννέα παιδιά συνολικά, αλλά επρόκειτο να δει τα περισσότερα από αυτά να αποβιώνουν σε παιδική ηλικία. Όσον αφορά τα παιδιά της, η Σίβυλλα ονομάστηκε άτυχη: η πρώτη της εγκυμοσύνη έληξε σε αποβολή, το πρώτο παιδί έζησε για έξι μήνες, το δεύτερο για 4 χρόνια, το τρίτο για 6 χρόνια, το τέταρτο για 2 χρόνια, το πέμπτο απεβίωσε μετά από 6 έτη και το έβδομο 6 ετών. Έτσι από τα εννέα παιδιά του ζευγαριού, μόνο τρία έφτασαν στο 10ο έτος της ζωής τους: δύο γιοί και μία κόρη. Από τους δύο γιους, ο ένας ήταν άτεκνος και ο άλλος είχε μόνο μία κόρη, η οποία με τη σειρά της ήταν χωρίς παιδιά. Οι μοναδικοί απόγονοί της είναι μέσω της κόρης της Aυγούστας, που παντρεύτηκε τον Λουδοβίκο της Ορλεάνης, εγγονό του Λουδοβίκου ΙΔ΄. Μέσω της Aυγούστας, η Σίβυλλα ήταν η γιαγιά του Λουδοβίκου Φιλίππου Α΄ των Γάλλων. Η Αυγούστα απεβίωσε στον τοκετό σε ηλικία 21 ετών.
Όταν ο δεύτερος γιος της Κάρολος Ιωσήφ του Μπάντεν-Μπάντεν απεβίωσε το 1703, η Σίβυλλα έκανε ένα πρώτο προσκύνημα στο Αββαείο της Παναγίας των Ερημιτών στο Άινζιεντελν. Ακολούθησαν άλλα επτά προσκυνήματα.
Αρχιτεκτονική κληρονομιά
δεξιά|μικρογραφία|170x170εσ|Το κάστρο Ράστατ στο Ράστατ. δεξιά|μικρογραφία|170x170εσ|Το Αγαπημένο κάστρο χτίστηκε από τη Σίβυλλα. μικρογραφία|170x170εσ|Το οικόσημο του ζεύγους: (Allianzwappen), στο Κάστρο Έτινγκεν. Αριστερά ο θυρεός του [[Λουδοβίκος Γουλιέλμος του Μπάντεν-Μπάντεν|Λουδοβίκου Γουλιέλμου του Μπάντεν-Μπάντεν, δεξιά: ο θυρεός της Σιβύλλας της Σαξονίας-Λάουενμπουργκ-Ράτσεμπουργκ.]]
Παραπομπές σε πηγές
Κατηγορία:Οίκος του Τσέρινγκεν Κατηγορία:Μαργραβίνες του Μπάντεν-Μπάντεν Κατηγορία:Οίκος των Ασκάνια Κατηγορία:Πριγκίπισσες της Γερμανίας
Γενικές εκλογές στην Κεντροαφρικανική Δημοκρατία 2011
Στις 23 Ιανουαρίου 2011, έπειτα από πολλές αναβολές το 2010, διενεργήθηκαν τελικά οι προεδρικές εκλογές και οι εκλογές για το Κοινοβούλιο στη Κεντροαφρικανική Δημοκρατία. Την ημέρα της ψηφοφορίας υπήρξαν παράπονα για καθυστερήσεις στην εκλογική διαδικασία και μεγάλες ουρές στα εκλογικά τμήματα. Δικαίωμα ψήφου στις εκλογές έχουν όσες και όσοι είναι ηλικίας 18 ετών και άνω.
Προεδρικές εκλογές
Στις προεδρικές εκλογές κατήλθαν 5 συνολικά υποψήφιοι, συμπεριλαμβανομένου του προέδρου Φρανσουά Μποζιζέ και του πρώην πρωθυπουργού Μαρτίν Ζιγκελέ. Όπως αναμενόταν, ο πρόεδρος Μποζιζέ επανεξελέγη με ποσοστό 66% από τον πρώτο γύρο. Παρά τις αντιδράσεις της αντιπολίτευσης, το εκλογικό αποτέλεσμα εγκρίθηκε (αναθεωρώντας προς τα κάτω, 64%, το αποτέλεσμα του Μποζιζέ) από το Συνταγματικό Δικαστήριο στις 12 Φεβρουαρίου 2011.
Παραπομπές
2011
Πανελλήνιο πρωτάθλημα ανώμαλου δρόμου ανδρών 1949
Το Πανελλήνιο πρωτάθλημα ανώμαλου δρόμου ανδρών 1949 διεξήχθη στις 13 Μαρτίου στη Φιλοθέη υπό την αιγίδα του ΣΕΓΑΣ. Τις προηγούμενες εβδομάδες είχαν διεξαχθεί τα περιφερειακά πρωταθλήματα.
Το περιφερειακό πρωτάθλημα Αττικής
Το περιφερειακό πρωτάθλημα Αττικής διεξήχθη την Κυριακή 27 Φεβρουαρίου 1949 στο Άλσος Νέας Φιλαδέλφειας, σε διαδρομή μήκους 7 χλμ, με αφετηρία και τερματισμό το Στάδιο της ΑΕΚ. Μετείχαν 22 αθλητές. Νικητής ήταν ο Μελιδώνης του Πειραϊκού Συνδέσμου. Παράλληλα έγινε και το εφηβικό πρωτάθλημα.
Εφηβικό πρωτάθλημα
Διεξήχθη σε απόσταση 4.000μ την ίδια ημέρα με το περιφερειακό. Νικητές ήταν:
Το πανελλήνιο πρωτάθλημα
Το πανελλήνιο πρωτάθλημα ανωμάλου δρόμου ανδρών διεξήχθη την Κυριακή 13 Μαρτίου σε διαδρομή μήκους 10 χλμ, η οποία είχε ως αφετηρία και τερματισμό το Σχολείο της Φιλοθέης. Μετείχαν συνολικά 23 αθλητές. Πρωταθλητής αναδείχθηκε για πρώτη φορά ο Βασίλης Μαυραπόστολος του Α.Ο.Π. Φαλήρου, αλλά το αξιοσημείωτο γεγονός ήταν η κατάκτηση της πρώτης θέσης στον ομαδικό αγώνα από τον Γ.Σ. Αλμυρού Βόλου με δρομείς τους τρεις αδερφούς Ραγάζους που τερμάτισαν στην πρώτη εξάδα. Τρία αδέρφια να πάρουν την πρωτιά για το σύλλογο τους ήταν ένα μοναδικό γεγονός όχι μόνο για τα ελληνικά αλλά και για τα παγκόσμια δεδομένα.
Ομαδικός αγώνας
* Στη βαθμολογία υπολογίστηκαν οι βαθμοί των θέσεων μόνο των αθλητών από πλήρεις ομάδες. Έτσι η θέση κατάταξης στο ατομικό δεν ταυτίζεται με τη βαθμολογική εισφορά κάθε αθλητή στο ομαδικό.
Πηγές
Ανδρων Κατηγορία:Στίβος το 1949 Κατηγορία:Δήμος Φιλοθέης-Ψυχικού
Όμπλαστ του Σαράτοφ
Το Όμπλαστ του Σαράτοφ (ρωσικά: Сара́товская о́бласть) είναι υποκείμενο της Ρωσικής Ομοσπονδίας, το οποίο αποτελεί μέρος του Ομοσπονδιακού Διαμερίσματος του Βόλγα.
Διοικητικό του κέντρο είναι η πόλη Σαράτοφ.
Συνορεύει: προς νότο — με το Όμπλαστ του Βολγκογκράντ, προς δυσμάς — με το Όμπλαστ του Βορόνεζ και το Όμπλαστ του Ταμπόφ, προς βορρά — με τα όμπλαστ της Πένζα, της Σαμάρα, της Ουλιάνοφσκ και του Αρινμπούρκ, ενώ προς ανατολάς ακολουθεί τα κρατικά σύνορα με το Καζακστάν. Το συνολικό μήκος των συνόρων του ξεπερνά τα 3.500 χιλιόμετρα.
Ιδρύθηκε στις 5 Δεκεμβρίου του 1936 με την διοικητική αναδιοργάνωση του Κράι Σαράτοφ.
Γεωγραφική θέση
Το Όμπλαστ του Σαράτοφ βρίσκεται στο νοτιοανατολικό μέρος του Ευρωπαϊκού τμήματος της Ρωσίας, στο βόρειο μέρος της περιοχής του Κάτω Βόλγα. Από δυτικά ως τα ανατολικά η εδαφική περιφέρεια εκτείνεται σε μήκος 575 χλμ, και από τον βορρά ως τον νότο στα 330 χλμ. Μέσα από το έδαφος της διέρχεται ο ποταμός Βόλγας, ο οποίος και χωρίζει την περιφέρεια σε 2 μέρη.
Φυσικοί πόροι
Το δυναμικό της υδροηλεκτρικής ενέργειας του όμπλαστ ανέρχεται σύμφωνα με τον Ηλεκτρικό Σταθμό του Σαράτοφ σε μέσο ετήσιο ρυθμό γύρω στα 5,4 δισεκατομμύρια κιλοβάτ ανά ώρα ηλεκτροενέργειας.
Ιδιαίτερη σημασία για την γεωργία παρουσιάζουν οι συνηθισμένες αλλά πολύτιμες ζώνες μαύρου εδάφους στον νότο, περισσότερο γνωστές και ως καφέ ζώνες γόνιμου εδάφους (Каштановые почвы).
Στην περιοχή κατά βάση υπάρχουν επαρκείς ποσότητες νερού, αφού εκτός από τον Βόλγα και τα πολυάριθμα ποτάμια είναι γνωστές και πολλές πηγές και δεξαμενές πόσιμων μεταλλικών υδάτων.
Πολύτιμα ορυκτά
Πετρέλαιο, φυσικό αέριο, πρώτες ύλες για τσιμέντο, φώσφορο, οικοδομικά υλικά κλπ.
Πληθυσμός
Με δεδομένα του έτους 2006 ο πληθυσμός του όμπλαστ αποτελείται από 2608,3 χιλιάδες κατοίκους (2625,7 — 2005). Υπερισχύει ο αστικός πληθυσμός με αναλογία 73,7 %, με τον αγροτικό να φτάνει το 26,3 %.
Πηγές
Γεωγραφία Όμπλαστ του Σαράτοφ. — Саратов: «Детская книга», 1997 г.
Σαρατοφ
Στέφανος Μαυρογένης
Ο Στέφανος Μαυρογένης (1750-1821) ήταν δραγουμάνος του στόλου (en) και Μέγας Λογοθέτης του Πατριαρχείου.
Βιογραφία
Γεννήθηκε στη Μύκονο το 1750 και ήταν γιος του Δημητρίου Μαυρογένη και της Ειρήνης Καλογερά. Καταγόταν από την αριστοκρατική οικογένεια των Μαυρογένηδων, η οποία ήταν κλάδος της οικογένειας Μοροζίνι. Ήταν ανιψιός του Νικολάου διερμηνέα του στόλου και πρίγκιπα της Βλαχίας.
Ήταν παντρεμένος με τη Ζαφείρα Σούτσου και είχε τέσσερα παιδιά. Ανιψιά του ήταν η Μαντώ Μαυρογένους.
Κατηγορία:Δραγουμάνοι του στόλου Κατηγορία:Οικογένεια Μαυρογένη
652 Ιωβηλαία
Η Ιωβηλαία (Jubilatrix) είναι ένας μεγάλος αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,015. Ανακαλύφθηκε το 1907 από τον Αυστριακό αστρονόμο Γιόχαν Παλίζα, που παρατηρούσε από τη Βιέννη, και ονομάσθηκε έτσι προς τιμή του ιωβηλαίου των 60 ετών στον θρόνο του Αυτοκράτορα Φραγκίσκου Ιωσήφ της Αυστρίας, κατά το επόμενο έτος από το οποίο έγινε η ανακάλυψη αυτού του αστεροειδούς.
Φυσικά χαρακτηριστικά
Η μέση διάμετρος της Ιωβηλαίας εκτιμάται σε 16,87 χιλιόμετρα. Ο φασματικός της τύπος είναι άγνωστος, ενώ το άλβεδό της είναι 0,171. Η Ιωβηλαία περιστρέφεται γύρω από τον εαυτό της μία φορά κάθε 2 ώρες και 40 λεπτά, μία αρκετά γρήγορη περιστροφή.
Εξωτερικοί σύνδεσμοι
Ιωβηλαια
ITunes Originals – Red Hot Chili Peppers
Στην αρχή ο John Frusciante συστήνεται ως Anthony Kiedis, ο Flea ως Chad Smith,ο Chad Smith ως Flea και ο Anthony Kiedis ως Hilarious J-Money Pants
Εξωτερικές Συνδέσεις
Αγοράστε το
Κατηγορία:Δισκογραφία των Red Hot Chili Peppers Κατηγορία:Άλμπουμ του 2006
Γιολάντα Οκέλι
Η Γιολάντα Οκέλι (Telma Yolanda Oquelí Veliz del Cid), γεννημένη στη Γουατεμάλα, είναι ηγέτιδα της κοινότητας στην περιοχή του San José del Golfo (Guatemala) FRENAM (Frente Norte Metropolitan Area). Μία εξέχουσα ακτιβίστρια η οποία έχει δεχθεί επίθεση για την υπεράσπιση των ανθρωπίνων δικαιώματα της κοινότητας της.
Τον Ιούνιο του 2012 τραυματίστηκε σοβαρά από πυροβολισμό σε απόπειρα δολοφονίας λόγω της έντονης αντίθεσής της για την κατασκευή του χρυσωρυχείου στην πόλη της.
Από το Σεπτέμβριο του 2012 η Γιολάντα και η οικογένειά της χαίρουν την κρατική προστασία της Γουατεμάλα, χάρις την απόφαση της Διαμερικανικής Επιτροπής Ανθρωπίνων Δικαιωμάτων. Πάραυτα, ακόμη και με αυτή την προστασία, υπάρχει ο κίνδυνος περαιτέρω επιθέσεων.
Παραπομπές
Κατηγορία:Γουατεμαλτέκοι
Ίνφιρτελ
δεξιά|μικρογραφία| Χάρτης του Ίνφιρτελ στην επαρχία της Άνω Αυστρίας μικρογραφία|400x400εσ| Τοπίο γύρω από το Μαρία Σμολν.
Γεωγραφία
Το τεταρτημόριο του Ιν περιλαμβάνει τις αυστριακές διοικητικές περιφέρειες Σέρντινγκ, Ριντ ιμ Ίνκραϊς, Μπράουναου αμ Ιν και Γκρισκίρχεν. Οι κύριες πόλεις περιλαμβάνουν τις ομώνυμες αντίστοιχες πρωτεύουσες των περιφερειών (Σέρντινγκ, Ριντ ιμ Ίνκραϊς, Μπράουναου αμ Ιν, Γκρισκίρχεν) καθώς και τις πόλεις Ματιγκχόφεν και Άλτχαϊμ. μικρογραφία|400x400εσ|Τοπίο στο Μπουργκκίρχεν, περιφέρεια Μπράουναου αμ Ιν Ευρισκόμενο στους πρόποδες των Άλπεων, καταλαμβάνει έκταση 2.250 τ.χλμ. και αποτελείται από τη μεγάλη κοιλάδα του Ιν, που είναι σε μεγάλο βαθμό παραγωγική και εύφορη, ενώ στα ανατολικά είναι πλούσιο σε γρανίτη και στα βόρεια πλούσιο σε άνθρακα.
Ιστορία
Από τον Πρώιμο Μεσαίωνα το Ίνφιρτελ ανήκε στο γερμανικό δουκάτο της Βαυαρίας και ονομαζόταν Ίνμπαϊερν. Διοικούμενο από το Μπουργκχάουζεν, οι γαίες πέρα από τον ποταμό Ιν είχαν για αιώνες δύο σημαντικούς ρόλους: στρατηγικά ως ανατολική αμυντική γραμμή εναντίον του Αρχιδουκάτου της Αυστρίας και οικονομικά ως καλλιεργήσιμη γη. Την περίοδο της βαυαρικής εξέγερσης κατά του Αψβούργου αυτοκράτορα Ιωσήφ Α΄, η βραχύβια βουλή του Μπράουναου συνήλθε το 1705· μια πρώιμη περίπτωση κοινοβουλίου στην Αγία Ρωμαϊκή Αυτοκρατορία.